Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A 25/2006. (V. 5.) BM rendelet melléklete V. pontjának 15. alpontja lényegében megismétli ezeket a rendelkezéseket,
Paragraph Index: 283

A 25/2006. (V. 5.) BM rendelet melléklete V. pontjának 15. alpontja lényegében megismétli ezeket a rendelkezéseket, és kimondja, hogy a helyi választási iroda vezetõje törli a kisebbségi választói jegyzékbõl a választópolgárt, ha – lakcímét megszünteti (a településen belüli lakcímváltozás kivételével) vagy azt érvénytelenítik, – idõközben más településre/fõvárosi kerületbe költözött, – meghalt, – választójoga megszûnt. A jogszabályok tehát nem mondják ki, hogy a kisebbségi választópolgár saját elhatározásából kérheti a jegyzékbõl való törlését, igaz, ezt nem is tiltják. Azokban a jogorvoslati eljárásokban azonban, amikor a választás kitûzését elutasító határozatokat arra hivatkozva támadták meg, hogy törvénysértõ volt a választópolgárok kérelemre történõ törlése, a bíróságok nem vitatták ezeknek az intézkedéseknek a jogalapját. Az ítélkezési gyakorlat szerint tehát a kisebbségi közösséghez tartozóknak nemcsak ahhoz van joguk, hogy a felvételüket kérjék a jegyzékbe, hanem törlésüket is kezdeményezhetik. 2007/67/II. szám Ez az értelmezés összhangban van az Európa Tanács nemzeti kisebbségek védelmérõl szóló keretegyezményének rendelkezéseivel. A keretegyezmény így fogalmaz: „minden, valamely nemzeti kisebbséghez tartozó személynek joga van szabadon megválasztani, hogy kisebbségiként kezeljék-e vagy sem, és ebbõl a választásából vagy e választásával összefüggõ jogainak gyakorlásából semmiféle hátránya ne származzék”. A jogbiztonság érdekében azonban szükséges, hogy ez az alapvetõ jog ne pusztán egyedi bírósági döntésekbõl legyen levezethetõ, hanem a törvényhozó egyértelmûen határozza meg a kisebbségi választói jegyzékbõl való törlés eseteit. 2.4. A jelöltállítás A törvénymódosítás elõkészítésekor egyetértés volt abban a kérdésben, hogy szigorítani kell a jelöltállítás feltételeit. Az eredeti elképzelések szerint aki kisebbségi jelöltként indult, nem vállalhatta volna fel egy másik nemzetiség képviseletét, vagyis nem lett volna lehetõség a többes identitás kifejezésére. Felmerült a nyelvi cenzus szükségessége is, ám ennek bevezetését az országos kisebbségi önkormányzatok egy része elutasította. 2.4.1. A kisebbségi jelölõ szervezetek kritériumai A 2002. évi helyi kisebbségi önkormányzati választásokon a jelöltek kb. 65%-a függetlenként indult. A 2005. évi törvénymódosítás következtében azonban már csak a kisebbségi szervezetek jelöltjei vehettek részt a választásokon. Számos panasz érkezett hozzánk a független kisebbségi jelölt intézményének megszüntetése miatt. Ezt különösen azokon a településeken kifogásolták, ahol csak az azonos szervezethez tartozó 5 jelöltre lehetett szavazni. Egyes panaszosok ezt úgy értékelték, hogy a képviselõk személyérõl valójában nem a választópolgárok döntöttek, hanem az adott jelölõ szervezet. A jogi szabályozás áttekintésekor célszerû abból kiindulni, hogy az Alkotmánybíróság különbséget tesz az aktív és a

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes